SA nie dieper in rommelstatus | Netwerk24
Deur Francois Williams 25 Mei 2019 11:29
S&P waarsku Suid-Afrika se ekonomiese groei is steeds ver onder die van sy eweknieë in die opkomende markte as dit op ’n per capita-grondslag vergelyk word.
Standard & Poor's se kantoor in New York. Foto: Reuters
Die nasionale tesourie het Vrydagaand laat weet hy het kennis geneem van S&P se beraming oor Suid-Afrika se uitdagings en geleenthede. Die tesourie sê hy is daartoe verbind om weer sy beleggingsgradering terug te kry en die land ’n aantreklike beleggingsbestemming te maak.
Die tesourie het ook kennis geneem van die minder bekende Japanse kredietgraderingsagentskap Ratings and Investment Information (R&I) wat sy gradering van Suid-Afrika se langtermyn- buitelandse en plaaslike skuld Vrydag op BBB en BBB+ behou het. Dit is albei graderings op beleggingsgraad.
Die voordeel van beleggingsgraad is dat ’n land dan lenings teen gunstiger rentekoerse kan bekom as wanneer hy in rommelstatus is.
Die kredietgradeerder Moody’s Investors Service het Suid-Afrika nog op beleggingsgraad, Baa3 op sy skaal. Fitch Ratings gradeer alle staatskuld een vlak onder beleggingsgraad op BB+.
Meer oor: Rommelstatus | S&P